ভোর কিংবা গভীর রাত। কলকাতা  বিমানবন্দরে নেমে ট্যাক্সি দালালদের খপ্পরে পড়েননি এমন যাত্রী পাওয়া দুষ্কর। পরিস্থিতি এতটাই ঘোরালো যে, উপদেষ্টামণ্ডলীর বৈঠকে বিরক্তি প্রকাশ করেছেন খোদ এয়ারপোর্টের ডিরেক্টরও। বিধাননগর কমিশনারেটকে ব্যবস্থা নেওয়ার আর্জি জানানো হয়েছে।
 ওয়েব ডেস্ক : ভোর কিংবা গভীর রাত। কলকাতা  বিমানবন্দরে নেমে ট্যাক্সি দালালদের খপ্পরে পড়েননি এমন যাত্রী পাওয়া দুষ্কর। পরিস্থিতি এতটাই ঘোরালো যে, উপদেষ্টামণ্ডলীর বৈঠকে বিরক্তি প্রকাশ করেছেন খোদ এয়ারপোর্টের ডিরেক্টরও। বিধাননগর কমিশনারেটকে ব্যবস্থা নেওয়ার আর্জি জানানো হয়েছে। প্রথমবার কলকাতা বিমানবন্দরে নেমে মোটেই সুখকর অভিজ্ঞতা হয়নি যাত্রী এরশাদ আলমের। দালালদের দৌরাত্ম্য আরও বাড়ে ভোর কিংবা রাতের দিকের। এরকমই অভিজ্ঞতা যাত্রী অয়ন ঘোষেরও। প্রিপেড বুথ আছে। কিন্তু, তাতে বেশিরভাগ সময়ই মেলে না ট্যাক্সি। অগত্যা অন্য গাড়ির খোঁজ করতে বাধ্য হন যাত্রীরা। মওকা বুঝে কোপ মারে এক শ্রেণির দালাল । আকাশছোঁয়া দর হাঁকা হয়। উপদেষ্টামণ্ডলীর সঙ্গে পরিস্থিতি নিয়ে বিরক্তি প্রকাশ করেছেন খোদ এয়ারপোর্ট ডিরেক্টরও।   অভিযোগ, লাক্সারি ট্যাক্সি কোঅপারেটিভ অ্যাসোসিয়েশনের বিরুদ্ধে। অভিযোগ, হেল্পলাইন নাম দিয়ে এয়ারপোর্ট এলাকায় জুলুমবাজি চালাচ্ছে এই  সংস্থা। এদের সঙ্গে যোগ রয়েছে দালাল চক্রেরও। যদিও, যাবতীয় অভিযোগ উড়িয়ে দিচ্ছে হেল্পলাইন।